CELEX: 62009FN0087
Language: el
Date: 2009-10-21 00:00:00
Title: Υπόθεση F-87/09: Προσφυγή του Α. Dekker κατά της Europol που ασκήθηκε στις 21 Οκτωβρίου 2009

30.1.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 24/80
            
         Προσφυγή του Α. Dekker κατά της Europol που ασκήθηκε στις 21 Οκτωβρίου 2009
   (Υπόθεση F-87/09)
   2010/C 24/153
   Γλώσσα διαδικασίας: η ολλανδική
   
      Διάδικοι
   
   
      Προσφεύγων: Abraham Dekker (Dordrecht, Κάτω Χώρες) (εκπρόσωποι: D. Dane και P. de Casparis, δικηγόροι)
   
      Καθής: Europol
   
      Αντικείμενο και περιγραφή της διαφοράς
   
   Η ακύρωση της από 15 Απριλίου 2009 αποφάσεως της Europol, με την οποία η Europol δεν δέχθηκε να διασφαλίσει το ποσό της συντάξεως αναπηρίας που χορηγήθηκε στον προσφεύγοντα (σε αντιστάθμιση των λοιπών εσόδων του) μέχρι καθαρού εισοδήματος ύψους 90 % του τελευταίου βασικού μισθού του, και να αναλάβει δέσμευση για τις οφειλόμενες σε διορθωτική βεβαίωση φόρων αρνητικές τροποποιήσεις του συνολικού καθαρού εισοδήματος του προσφεύγοντος.
   
      Αιτήματα του προσφεύγοντος
   
   Ο προσφεύγων ζητεί από το Δικαστήριο Δημόσιας Διοίκησης:
   
               —
            
            
               να ακυρώσει την από 15 Απριλίου 2009 απόφαση, με την οποία η καθής πληροφόρησε τον προσφεύγοντα ότι δεν υποχρεούνταν να διασφαλίσει καθαρό εισόδημα ύψους 90 % του τελευταίου βασικού μισθού του υπαλλήλου και δεν ήταν καθήκον της να αποζημιώσει την οικονομική ζημία κατά το μέτρο που επιβάλλεται φορολογία εκ μέρους των ολλανδικών φορολογικών αρχών·
            
         
               —
            
            
               να ακυρώσει την από 23 Ιουλίου 2009 απόφαση περί της διοικητικής ενστάσεως, με την οποία κρίθηκαν αβάσιμες οι αιτιάσεις που προέβαλε ο προσφεύγων κατά της από 15 Απριλίου 2009 αποφάσεως·
            
         
               —
            
            
               να καταδικάσει την Europol στα δικαστικά έξοδα.